Heltzen

**Heltzen** er en norsk og dansk slekt med opphav i gamle Christiania.

## Slektsnavn
Slekten stammer fra *Søfren Eschildsen* (død 1666) i Christiania. Hans etterkommer i mannslinjen, kjøpmann og rådmann *Helle Michelsen* (1674–1725), var gift med Sophie Cathrine Poulsdatter Vogt (1685–1724). Hun var datter av Poul Vogt (1646–1708) og søster av Anna Vogt gift med Herman Krefting og Eleonora Vogt gift med Niels Michelsen (bror av Helle Michelsen). Nålevende slekt Vogt stammer fra Eleonora Vogt og Nils Michelsen. Helle Michelsen og Sophie Vogt fikk to sønner, Paul og Michael Hellesen. Etter studier ved universitetet i København mottok brødrene i 1733 en kongelig understøttelse samt anbefalinger til tyske fyrster for utdanning innen berg- og forstvitenskap. I de konglige utstedte reisedokumenter var deres patronymikon Hellesen erstattet med familienavnet Heltzen. Brødrenes reise varte til 1740 hvor de i kongelig resolusjon av 29.12.1740 blir utnevnt til kammerråder og tilsatt i offentlige embeter, Paul i Rentekammeret i København og Michael ved Kongsberg Sølvverk. Det er kun gjennom Paul Heltzen og dennes sønn Christian Ernst Heltzen at slekten er videreført på mannslinjen, og med flere kjente etterkommere i Norge og Danmark.

## Slektsvåpen
Poul og Michael Heltzen tok i bruk slektsvåpenet som kan beskrives (blasoneres) heraldisk slik: *I gull [[skjold (heraldikk)|skjold]] en svart [[sparre]] fulgt av tre (2.1.) røde [[hjerte (symbol)|hjerter]]. [[Hjelmtegn]] på hjelmen er to svarte vinger*. 
## Noen av slekten

*Helle Michelsen (1674–1725), g. Sophie Cathrine Poulsdatter Vogt (1685–1724)
**Anne Cathrine Hellesdatter (1708–48) gift Peder Mortensen Leuch (1692–1746; til Bogstad) som startet Collett & Leuch med Peter Collett (1694–1740)
****Se [[Leuch]] for etterkommere, som sønnen [[Morten Leuch]]
**Cathrine Hellesdatter (1710–60) gift Niels Mortensen Leuch (1700–60), bror av ovenfor nevnte  Peder Mortensen Leuch (1692–1746) av slekten [[Leuch]]
**[[Poul Heltzen]] (1711–72) var embedsmann og direktør i Rentekammeret med ansvar for begge Nordenfjelske stifter (Norge), [[Island]] og [[Færøyene]], samt ansvaret for berg- og forstindustrien. Fikk senere utvidet sitt virkefelt til også å inkludere ansvaret og styret for Københavns Civiletats og Sjællands Stifts kontorer m.m., samt Den kongelige Enkekasse. I 1761 ble han utnevnt til konferensråd. Han var gift med Karen [[Collett]] (1725–85), datter av Peter Collett (1694–1740; nevnt over)
***Sophia Charlotte Heltzen (1754–1835), g. 1771 kommandør og kammerherre Hans Gustav Lillienskjold (1727–96) til Lilliendal
*****Se adelsslekten Lillienskiold for etterkommere
***Christian Ernst Heltzen (1745–1825) berghauptmann og konferensråd gift 1772 med Anne Christine von Haxthausen, datter av general Friedrich Maximilian Gottschalck von Haxthausen og søster til general Frederik Haxthausen
****Friderike Christianne Dithlevine Heltzen (1777–1820) g. sogneprest Andreas Qvale (1779–1820)
*****Christian Ernst Qvale (1808–) g. Bernhardine Collin
******Paul Fredrik Heltzen Qvale (1839–1893) g. Seriane Marie Lammers (1844–1924) som var søster til operasangeren Thorvald Lammers (1841–1922)
*******Finn Qvale (1873–1955) kartograf og idrettsleder
*****Anne Christine Qvale (1816–96) g. språkforsker Johan Fritzner
****Paul Frederik Michael Heltzen (1779–1839) amtmann Akershus, g. Gustave Henrikke Ørum, 
*****Carl Andreas Bernhoft Heltzen (1825-1910), jurist, lensmann, ordfører i Bærum
****Christine Helene Margrethe Heltzen (1780–1853) g. Prost Poul Frederik Gaarder (1778–1862)
*****Peder Gaarder (1814–83) jurist, statsrevisor.
****Iver Ancher Heltzen (1784–1842) prest, natur- og samfunnsforsker, og forfatter, g. 1814 Christense Elisabeth Dass
*****Anders Dass Heltzen (1814–70) cand. jur. og toller, g. Anne Marie Lundh (1818–67)
******Alethe Marie Heltzen (1845–1930) g. komponist Gabriel Tischendorf (1842–1932)
****Christian Ludvig Gustav von Heltzen (1787–1885), g. baronesse Marie Elisabeth Knuth av Conradsborg
*****Eugenius Sophus Ernst Heltzen (1818–98) dansk minister, embedsmann, godseier, overkammerherre, g. Cathrine von Steman
****Pauline Heltzen (1776–1850) g. skipsreder Carsten Schjødt Due (1762–1809)
*****Frederik Due (1796–1873), statsminister, g. sanger og overhoffmesterinne Alette Sibbern, datter av eidsvollsmannen Valentin Sibbern
**Michael Heltzen (1712–70), oberberghauptmann for bergindustrien i Danmark-Norge og direktør for Sølvverket på Kongsberg, g. 1744 med Kirstine Elieson (1721–54), datter av Iver Elieson og Karen Mortensdatter Leuch (1694–1765; søster til ovenfor nevnte Peder og Niels Leuch). Gift igjen 1760 med Helle Lachmann. To barn fra annet ekteskap som dør i ung alder.
**Maren/Marie Sophie Hellesdatter (1715–75) gift med bankier og trelastmann Halvor Hansen Pay (1701–46).
**Sofie Hellesdatter (1720–98) gift med Mogens Bentzen (1715–70), borgermester i Skien, og de var besteforeldre til Mogensine Bentzen

## Bildegalleri

Christian_Ernst_Heltzen.jpg | Christian Ernst Heltzen (1745–1825) konferensråd
Frederik Gottschalk Haxthausen Due (1796 - 1873) (16759514929).jpg | Frederik Due (1796–1873), statsminister 
PederKrabbeGaarder-OB.00339.jpg | Peder Gaarder (1814–83) jurist, statsrevisor.
Eugenius_Sophus_Ernst_Heltzen_by_Elfelt.jpg | Eugenius Sophus Ernst Heltzen (1818–98) dansk minister
Finn_Qvale_NFB.19428.jpg | Finn Qvale (1873–1955) kartograf og idrettsleder


## Referanser


## Litteratur
* K. Hals: *Stamtavle over familien Nilson*, Christiania 1896.
* *Vaabenførende Slægter i Danmark*, København 1946.
* Hans Cappelen: *Norske slektsvåpen*, Oslo 1969 (2. opplag 1976), side 117.